<classify> Mwishoni mwa mwezi uliopita wachezaji hao waliongozana na Mkurugenzi wa Ufundi wa Shirikisho la soka Tanzania TFF, Salum Madadi kwenda Afrika Kusini kwa majaribio kabla ya kurejea nchini wiki iliyopita wakiwa wamefuzu na kinachofuata ni kufanya taratibu za kuwachukua.Wachezaji hao ni Athumani Maulid, Kelvin Deogratius, Maziku Amani, Asad Juma na Issa Makamba. Akizungumza jana Rais wa TFF, Jamal Malinzi alisema vijana hao wamemfurahisha na anataka watoke wengi zaidi kucheza soka nje ya nchi.Alisema lengo ni vijana hao wakacheze soka nje kupata uzoefu zaidi na kuja kilisaidia taifa.Taarifa nilizopita ni kwamba vijana hao wamefanya vizuri na wanatakiwa kwenye kikosi cha vijana chini ya umri wa miaka 20 cha Orlando Pirates, alisema Malinzi.TFF ipo kwenye maandalizi ya kupata kikosi imara cha timu ya vijana kwa ajili ya fainali za Afrika kwa vijana wa umri huo zitakazofanyika nchini mwaka 2019.Kikosi cha vijana hao kimeshaandaliwa chini ya kocha Bakari Shime ambapo huwa kinafanya ziara ya mikoani kucheza mechi za kirafiki kila mwezi kwa ajili ya kukiimarisha.  <topic>: michezo 